
REFERAT DE NECESITATE ŞI OPORTUNITATE
privind includerea în Anexa 1a/1 din Programul de Dezvoltare pe anul 2016, a unei poziții noi –
“ Reabilitare termică imobil Calea Șagului, nr.31-33 ” precum și a sumei aferente acesteia, în cuantum de 1.032,63 mii lei,  la cap. 70.02.03.01- Dezvoltarea sistemului de locuinţe 
- subcap. A) – Lucrări în continuare, necesară finalizării obiectivului de investiții                                                                                               „ Reabilitare termică imobil Calea Șagului,   nr. 31-33 ”



Date generale:
În vederea respectării priorităţilor europene şi naţionale, Municipiul Timişoara a demarat execuția lucrărilor de intervenții, aferente proiectului „ Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 350 de euro/lună” – cod SMIS 48141, finanţat în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.2. „Sprijinirea investiţiilor în eficienţa energetică a blocurilor de locuinţe”.
Proiectul menționat mai sus, a cuprins un număr de 25 blocuri de locuințe din Municipiul Timișoara iar până la data prezentei, s-au finalizat lucrările de intervenții privind creșterea performanței energetice, pentru 24 imobile.
Prin HCL nr.556/18.12.2015, s-a aprobat ca termen de finalizare a proiectului cod SMIS 48141, data de 30.06.2016.
Pe parcursul execuției lucrărilor, la Proiectul nr. 1.2 – Reabilitare termică imobil Calea Șagului, nr.31-33, odată cu îndepărtarea placajului din carămidă aparentă  pe fațadele blocului, s-au dislocat porțiuni din beton, armăturile sunt aparente, iar pentru reparațíile fațadei este necesară o perioadă suplimentară de execuție.
Având în vedere cele prezentate mai sus, facem mențiunea că finalizarea lucrărilor de intervenții la   Proiectul nr. 1.2 – Reabilitare termică imobil Calea Șagului, nr.31-33, nu a fost posibilă până la data de 30.06.2016.
Pentru Proiectul nr. 1.2 – Reabilitare termică imobil Calea Șagului, nr.31-33, s-a semnat contractul de execuție lucrări nr.182/24.06.2015, în valoare de 880,00 mii lei  la care se adaugă T.V.A.
Prin Actul Adițional nr.3/26.05.2016 la Contractul de finanțare nr.4943/15.12.2014, încheiat între Unitatea administrativ-teritorială municipiul Timișoara și Ministerul Dezvoltării Regionale și Administrației Publice, s-a aprobat finanțarea nerambursabilă pentru proiect cod SMIS 48141 cu 24 de blocuri de locuințe componente și retragerea din proiect a imobilului situat în Calea Șagului, nr.31-33.


Necesitate şi oportunitate:
[bookmark: _GoBack]În vederea finanțării cheltuielilor aferente execuției lucrărilor de reablilitare termică, este necesară includerea în Programul de Dezvoltare pe anul 2016, a poziției aferente obiectivului de investiții: „ Reabilitare termică imobil Calea Șagului, nr.31-33 ”,  lucrări aprobate spre finanțare din bugetul local prin H.C.L. nr.556/18.12.2015, cu recuperarea ulterioară a co-finanțării ce revine asociației de proprietari.


Costul estimativ:
Estimăm că suma necesară finalizării lucrărilor de intervenții la  imobilul din Calea Șagului nr, 31-33, corespunde la o valoare de 1.032,63 mii lei (inclusiv T.V.A.). 

Având în vedere cele prezentate mai sus, propunem includerea în Anexa 1a/1 din Programul de Dezvoltare pe anul 2016, a unei poziții noi -  “ Reabilitare termică imobil Calea Șagului, nr.31-33 ” precum și a sumei aferente acesteia, în cuantum de 1.032,63 mii lei,  la cap. 70.02.03.01- Dezvoltarea sistemului de locuinţe - subcap. A) – Lucrări în continuare, necesară finalizării obiectivului   de investiții       „ Reabilitare termică imobil Calea Șagului, nr. 31-33 ”, sumă ce va fi redistribuită de la aceleași capitole din Anexa 1a/2, poziția - Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 350 euro/lună,  cod SMIS 48141.

